kardosdrur/scandi-wiki huggingface dataset:
Lotte (konglomerat)

Lotte er et sydkoreansk multinationalt konglomerat (chaebol) og en af de største fødevare- og shoppingkoncerner i Sydkorea og Japan. Lotte blev etableret i Juni 1948 i Tokyo af den koreanske forretningsmand Shin Kyuk-Ho også kendt som Shigemitsu Takeo. I begyndelsen solgte det blot tyggegummi. Efterfølgende ekspanderede Lotte til Korea med etableringen af Lotte Confectionery i Seoul 3. april 1967.

Lotte-koncernen består af over 60 forretningsenheder og beskæftiger 60.000 mennesker i så forskellige brancher som slikfremstilling, drikkevarer, hoteller, fast food, detailhandel, finansielle services, kraftige kemikalier, elektronik, IT, konstruktion, forlag og underholdning. Lottes væsentligste operationer kontrolleres af Shin Kyuk-Ho's familie i Sydkorea og Japan med yderligere forretninger i Kina, Thailand, Indonesien, Vietnam, Indien, USA, Rusland, Filippinerne, Pakistan og Polen (Lotte købte Polens største slikfirma Wedel fra Kraft Foods i Juni 2010). I dag er Lotte den største slik og tyggegummiproducent i Sydkorea.

Navn 
Firmaet er navngivet efter karakteren Charlotte i Johann Wolfgang von Goethes værk Den unge Werthers lidelser.

Ledelse 
Lotte Holdings Co., Ltd. – Lotte-koncernens verdenshovedsæde er lokaliseret i Shinjuku, Tokyo. Det styres af grundlæggeren Shin Kyuk-ho's familie.
Lotte Groups totale omsætning er på ca. 367 mia. yen  eller ca. 44,9 mia. US dollar.) in 2010.

Forretningsområder 

Lotte-koncernens primære forretningsområder er fødevarer, shopping, finansiering, konstruktion, forlystelsesparker, hoteller, handel, olie og sport.
 Fødevarer: Lotte Confectionery, Lotte Chilsung, Lotte Samkang, Lotteria, E Wedel
 Shopping: Lotte Shopping, Lotte Mart, Lotte Department Store, Lotte-Assi Plaza
 Finansiering: Lotte Insurance, Lotte Card, Lotte Capital
 Ejendom: Lotte Castle High Rise Apartment Complex
 Forlystelsesparker: Lotte Cinema, Lotte World i Seoul, en af verdens største indendørs theme parks.
 Hoteller: Lotte Super Tower 123, skyskraber i Seoul, Korea, 2014 og Busan Lotte Towern skyskraber i Busan, Korea, 2013
 Handel: Lotte international
 Kemi: Honam, KP Chemical

Sport 
Lotte ejer professionelle baseballhold
 Chiba Lotte Marines i Japan (1971–)
 Lotte Giants i Busan, Sydkorea (1982–).

Lotte R&D Center 
 Korea R&D Center : 23,4-ga, Yangpyeong-dong, Yeongdeungpo-gu, Seoul
 Japan R&D Center : Saitama, Japan

Navn 
Kilden til virksomhedens navn er hverken koreansk eller japansk men tysk. Shin var imponeret af Johann Wolfgang von Goethes The Sorrows of Young Werther (1774) og navngav sin nystartede virksomhed Lotte efter romanens hovedperson Charlotte ("Charlotte" er også navnet på en række luksusbiografer der drives af Lotte). Lottes nuværende slogan i Japan er oversat til dansk Din ganes elskede Lotte.

See also 
 Lotte Card
 Lotte Capital
 Lotte Chilsung
 Lotte Confectionery
 Lotte Department Store
 Akio Shigemitsu

Kilder

Eksterne henvisninger 
 Lotte Group Korea (Korean / Engelsk )
 Lotte Group Japan (Japanese / Engelsk)
 Lotte Cookie Taiwan (Taiwan:Traditionelt kinesisk)

Konglomerater fra Sydkorea
Konglomerater fra Japan
Etableret i 1948
Virksomheder i Seoul
Virksomheder i Tokyo
Andrew Scott (skuespiller)

Andrew Scott (født 21. oktober 1976) er en irsk skuespiller, som er mest kendt for sin rolle som Jim Moriarty i BBCs tv-serie Sherlock.

Filmografi

Eksterne henvisninger 

 

Skuespillere fra Irland
Bindalsfjorden

Bindalsfjorden er en fjord i Bindal og Sømna kommuner i Nordland fylke i Norge. Fjorden strækker sig 17 km mod nordøst og så mod sydøst til øen Øksninga. Fra Øksninga deler fjorden sig i to og Tosen går nordøstover, mens Sørfjorden går mod sydvest. Fra Solstad til Tosen er det 66 km. 

Fjorden har indløb mellem Holm i syd og Vennesund i nord og mellem disse to steder går der en færgeforbindelse langs Riksvei 17. Ved halvøen Gavlen halvvejs inde i fjorden går sidefjorden Ursfjorden mod nord. Øst for Gavlen ligger øen Hovøya og mellem disse ligger Hardangsfjorden. Sydøst for Gavlen ligger Stavøya og Imøya og øst for disse ligger fjorden Skotnesfjorden. 

Ved Øskinga går Reppsundet på nordsiden af øen til indløbet til Tosen. På sydvestsiden af Øksninga ligger Terråkfjorden, mens Øyfjorden ligger på sydøstsiden mellem indløbet til Tosen og Sørfjorden. 

Fv6 går langs dele af vestsiden af fjorden, hvor også bygden Skjelsviksjøen ligger.

Fjorde i Nordland
Bindal
Sømna
Storfjorden (Svalbard)

Storfjorden er en fjord, eller mere præcist et havområde, på Svalbard, beliggende mellem Spitsbergen i vest og Edgeøya og Barentsøya i øst. Storfjorden er med en længde på 132 kilometer den længste fjord på Svalbard.

Fjordens begyndelse i syd opgives enten at være mellem Boltodden på Spitsbergen og Kvalpynten på Edgeøya (længden på 132 km er regnet herfra), men nogle kilder opgiver at fjorden starter længere mod syd, mellem  Kikutodden på Sørkapp Land i vest og Tusenøyane syd for Edgeøya i øst. På sydsiden af Edgeøya går Tjuvfjorden ind mod nordøst. Den nordligste del af Storfjorden, som ligger mellem Olav V Land og Barentsøya kaldes Ginevrabotn. Mellem Barentsøya og Edgeøya går Freemansundet østover til Olgastredet. På Spitsbergen grænser Storfjorden til Heer Land og Sabine Land. 

Storfjorden blev tidligere kaldt Wybe Jans Water, efter den frisiske hvalfanger Wybe Jansz van Stavoren. Fjorden blev første gang nævnt under dette navn i 1620.

Storfjorden var 21. februar 2008 epicenter for det største jordskælv som er registreret i Norge, med en styrke på 6,2 på richterskalaen, der dog var uden skader.

Referencer  

Fjorde i Norge
Svalbards geografi
Chad Dawson

"Bad" Chad Dawson (født 13. juli 1982) er en amerikansk professionel bokser fra Hartsville i South Carolina. Han er den nuværende Ring Magazine og WBC letsværvægtmester.
Ring Magazine har i øjeblikket Dawson som nummer 10 i hele verden på pound-for-pound-listen.

I en alder af 24 vandt Dawson WBC letsværvægt-titelen mod ubesejrede top 10-rangerede letsværvægter Tomasz Adamek den 3. februar 2007. Dommerne gav Dawson en enstemmig afgørelsessejr med resultatet på 116-110, 117-109 og 118-108. I juni 2007 forsvarede Dawson WBC-bæltet for første gang i en kamp med Jesus Ruiz (19-5-0), ved at vinde på teknisk knockout i 6. omgang. Kampen blev sendt på Showtime som en del af et undercard, hvor letsværvægtmesteren Antonio Tarver boksede hovedkampen. Den 29. september 2007 besejrede Dawson Epifanio Mendoza ved en 4. omgangs TKO i sit andet titelforsvar. I april 2008 beholdt Dawson sit bælte i sit 3. titelforsvar ved en kontroversiel enstemmig afgørelsessejr mod udfordreren Glen Johnson. De tre dommere havde hver kampen scoret til 116-112 til fordel for mesteren Dawson.

Dawson Vs Ward 
Den 8. september 2012 gik Dawson en vægtklasse ned for at møde den nuværende WBA & WBC supermellemvægt-mester og Super Six vinder Andre 'Son Of God' Ward. Efter at have demonteret sig selv mod elitekæmpere som Mikkel Kessler og Lucian Bute-nedlæggeren, Carl Froch, var Ward favorit i forsvaret for sit WBA-bælte for 5. gang. Dawson havde sidst kæmpet i denne vægt for 6 år siden, og det var sandsynligt at hans udholdenhed og styrke ville lide. Dawson tabte kampen på TKO i 10. omgang.

Boksere fra USA
Verdensmestre i boksning
Wijdefjorden

Wijdefjorden (udtales veidefjorden) er en 108 km lang fjord på nordsiden af Spitsbergen på Svalbard. Fjorden skærer mod syd ind i landet mellem Andrée Land i vest og Margaretas Land (Ny-Friesland) i øst. 

Wijdefjorden er den længste fjord på Svalbard, længere end Isfjorden som skærer ind i Spitsbergen fra vest. Fjordsiderne er bratte, specielt mod vest hvor bjergene rejser sig næsten lodret 1.000 – 1.165 meter over havet. Mod øst er bjergene lidt lavere, op til 900 meter yderst og 1.636 moh. inderst i fjorden. Aller højest er Perriertoppen lidt længere mod øst med 1.712 m.o.h. Isbræen Åsgardfonna dækker hele bjergkæden mod øst.

Inderst i fjordbunden falder Mittag-Lefflerbræen helt ned til fjorden fra det lave parti helt mod syd, i Dickson Land.

Indre Wijdefjorden 
Indre Wijdefjorden er den sydligste (inderste) del af fjorden. I dette område ligger Indre Wijdefjorden Nationalpark, som udgør et område på 112.718 hektar. Dette inkluderer landområder på begge sider af fjorden, samt fjorden selv. Dette er måske det sjældneste plantemiljø der findes på øgruppen, med Europas eneste højarktiske steppe-vegetation, med bl.a stepperørkvein, sabinegræs, svalbardgræs og myrte.

Eksterne kilder/henvisninger 

 Opslag i Stadnamn på Svalbard (med kort) – Norsk polarinstitutt.

Svalbards geografi
Fjorde i Norge
Bissen (adfærd)

Bissen (det at bisse) er en masseimpuls blandt flokdyr eller en flok af mennesker, hvor flokken samlet begynder at løbe uden klar retning eller formål.

Arter der forbindes med bisse adfærd er bl.a. kvæg, elefanter, stribede gnuer (Connochaetes taurinus), hvalrosser, vildheste, næsehorn og mennesker.

Kilder/referencer

Eksterne henvisninger
 World's worst stampedes – China Daily

Adfærd
Bisse

Thorbjørn Radisch Bredkjær (født 19. juni 1987), bedre kendt som Bisse er en dansk sangskriver og musiker. Bisse var tidligere aktiv som sangskriver i bandet Spillemændene, men startede så sin solo-karriere i 2014 med EP'en ER VI PÅ?, efterfulgt af debutpladen, PMS, i 2015. PMS var første del af den såkaldte blod-trilogi, som også består af Umage og Happy Meal. I 2016 kom Højlandet, som var første skud i hans Danmarks-trilogi, som blev fuldendt med 19. 6. 87 (2017) og Tanmaurk (2018). Sidstenævnte blev indspillet i samarbejde med symfoniorkestret Copenhagen Phil..

Bisse tiltrak i 2016 megen opmærksomhed fra diverse musikpublikationer for sine usædvanligt hyppige udgivelser.

Diskografi 
 ER VI PÅ? EP(2014)
 PMS (2015)
 Umage (2015)
 BITCHIN (2015)
 Happy Meal (2016)
 Big Tasty EP (2016)
 Højlandet (2016)
 19. 6. 87 (2017) 
 BIZZIN (2018)
 Tanmaurk (2018)
 Tanzmaus (2019)
cobid-20 (2020)
Tårefilm (2020)
Traumecentret (2023)

Referencer

Eksterne henvisninger 
 Anmeldelse af PMS 17. marts 2015 på information.dk
 Musiker: Når jeg synes, jeg har travlt, læser jeg om Hitler, for fuck, han var stresset i anledning af optræden på Roskildefestival, politiken.dk 30. jun. 2016

Musikere fra Danmark
Fuglsangcentret

Fuglsangcentret  er et firestjernet kursus- og konferencecenter beliggende i Fredericia. Fuglsangcentret har fået tildelt alle syv tilgængelighedssymboler, Jf. tilgængelighed for alle. Centret har modtaget en Helios pris for husets specielle arkitektur.

Fuglsangcentret er en del af hotelkæden Small Danish Hotels.

Centret er opført i 1989,  og ejet af Dansk Blindesamfund.

Ekstern henvisning og kilde
 Fuglsangcentrets hjemmeside   

Etableret i 1989
Bygninger, konstruktioner og anlæg i Fredericia
Noppebord

Et noppebord er et bord der anvendes i tekstilfremstillingen i forbindelse med  kontrol for fejl i vævningen og eventuel fjernelse af knuder. 
Man taler om grovnopning umiddelbart efter vævning og finnopning af det færdige klæde.
Noppebordet blev betjent af en nopperske.

Henvisninger 

Teknologi
Vævning
Nøvling Kirke (Aalborg Kommune)

Nøvling Kirke ligger i landsbyen Nøvling. Skib og Kor er fra romansk tid af granitkvadre på sokkel med skråkant.
Den oprindelige norddør er nu indgang; I den senere middelalder fik kirken hvælvinger (4 i skib, 1 i kor), og tårnet og det hvælvede sakristi blev bygget.

Eksterne kilder og henvisninger 
 Om kirken på Trap Danmark

Kirker i Aalborg Stift
Kirker i Aalborg Kommune
Kirker i Aalborg Amt
Eddsworld

Eddsworld er en Britisk Flash animation lavet af Edd Gould som døde den. 25 marts 2012. Eddsworld er skabt ved hjælp af Adobe Flash, et computer animation program.

Edd er hovedpersonen i serien og er afhængig af cola og bacon. Han er kendetegnet ved sin grønne hættetrøje og hvide undertrøje, hvor der står – Smeg Head på. Edd har mørkebrunt hår og sorte øjne.Tom og Matt er andre af seriens nøglepersoner

Tom kan kendes på sin blå hættetrøje og sorte øjne. Han elsker killinger. Han kan ikke så godt lide julen da han hele tiden får noget dårligt i julegave fx i det første afsnit af Zanta Claus får han noget dårligt til sine øjne, og i Zanta Claus 2 får han et perfekt syn, men så redder han den gode julemand og får sine dårlige øjene igen da den onde julemand Zanta skulle skyde efter den gode julemanden men blev redet af Tom.

Matt  optrådte første gang i afsnittet EDD Again. Matt er ofte iklædt lilla hættetrøje og har en firkantet hage.

Eddsworld Zombeh Attack, The Dudette Next Door (2005)
Tord's Adventure, Eddsworld Zombeh Attack 2, Breakfast, Zombeh Nation, Christmas Visitor (2006)
Hello Hellhole, Zombeh Attack 3, Ruined, Halloween Special, Zanta Claus (2007)
Spares, Moving Targets, 25ft Under The Seat, Matt Sucks, Zanta Claus II (2008)
Movie Makers, Xmas Day (2009), WTFuture, Hammer and Fail part 1: Rival Builders, Zanta Claus 3 (2010)
Hammer and Fail part 2: Rooftop Rumble, Fan Service (2011)
Eddsworld: Legacy
Space Face (Part 1), Date Night, Space Face (Part 2) (2012)
The Snogre, Tom's Tales of Crazy, Hide and Seek (2013)
Fun Dead, PowerEdd (2014)
Mirror Mirror (2015)
Saloonatics, The End (part 1), The End (part 2) (2016)

Internetfænomener
Sankt Nikolaj Kapel

Skt. Nikolaj Kapel er ruin, en ødekirke, der ligger på Drorup Mark ved Krajbjerg syd vest for Hornslet ligger. Kapellet kaldtes af egnens folk ofte for Sct. Niels's Kapel efter Århusegnens helgen, Niels Kongesøn. Kun det allernederste af murene er af det fredede anlæg er bevaret, og disse er svære at se, da ruinen er meget overgroet med krat og desuden har været brugt som aflæsningsplads for marksten. Den lille kirke- og kapelbygning, der havde en størrelse på ca. 18-20 x 9-10 meter, var ikke udvendigt adskilt i selvstændigt skib og kor, men var en såkaldt langhusbygning med en tresidet afslutning mod øst. De 1,3 meter tykke mure af kampe- og munkesten stod endnu ved 1800-tallets slutning i en højde af ca. 1 meter. Alle disse træk tyder på, at bygningen ikke hører til de ældste romanske kirkebygninger fra 11-1200-tallet, som alle havde en selvstændigt udskilt korbygning, der var smallere end skibet, og som regel var bygget af kvadersten. Sandsynligvis er bygningen fra den senere middelalder. I 1516 nævnes "Skt. Nikolaj sognekirke i Hornslet". Da den nuværende sognekirke i Hornslet var indviet til "Vor Frue og Allehelgen", er det muligvis bygningen ved Krajbjerg, der omtales. Det rejser spørgsmålet, om ruinen har været sognekirke eller blot et kapel. Men i hvert fald har der 140 meter nord for Skt. Nikolaj Kapel været et udspring for helligkilden, Sct. Claræ Kilde (Skt. Nikolaj Kilde), som man valfartede til helt op i 1800-tallet for at søge helbredelse. Dette kunne sammen med bygningens sene opførelse pege på, at der er tale om et valfarts- eller kildekapel. På den nærliggende herregård Rosenholm Slot findes en romansk gravsten med billede af Skt. Nikolaj i bispeskrud. Den siges at stamme fra Skt. Nikolaj Kapel, men den er med al sandsynlighed ældre end bygningen ved Krajbjerg. For øvrigt er flere af soklerne på Rosenholm opmuret af kvadre fra en eller flere middelalderkirker.

Sagnet om kapellet nedrivning 

Sagnet fortæller, at en lokal stormand blev så ophidset, da præsten – som så ofte før – en søndag kom for sent til prædikenen, at han dræbte ham foran alteret. Dette drab vanhelligede kirken i en sådan grad, at man lod bygningen nedrive.

Kilder 

 Årbog 2003 Kulturhistoriskmuseum Randers
 www.kulturarv.dk
 Informationsskilt ved Skt. Nikolaj Kapel

Fredede kirker i Danmark
Lokaliteter i Syddjurs Kommune
Brian Sørensen (træner)

Brian Sørensen (15. juni 1980) er en dansk fodboldtræner, der er cheftræner for  Fortuna Hjørring, kvinder . Han har tidligere været træner i Fortuna hjørring fra 2012 til 2018 

Fra 2006-2012 var han træner for  VSK Aarhus, som han førte til en tredje plads i 3F-ligaen og vandt klubben første pokal titel i 2009 

FC Nordsjælland som han vandt pokalfinalen med i 2020 og førte holdet til en tredje plads i deres første sæson i kvindeligaen   

Han har haft sit eget tømrerfirma fra 2005-2020 og har udviklet og opfundet Goal Station, som udbredes til hele verden. En meget advanceret træningsarena med alverdens teknologiske apparater til forbedring af teknikker hos fodboldspillere.

Referencer

Eksterne henvisninger 

Fodboldtrænere fra Danmark
Fodboldtrænere fra Fortuna Hjørring
Fredede fortidsminder i Bornholms Regionskommune (L-R)

Denne liste over fredede fortidsminder i Bornholms Regionskommune viser alle fredede fortidsminder i Bornholms Regionskommune med begyndelsesbogstaverne fra L-R. Resten af listen: A-F, G-K , S-Å

Listen bygger på data fra Kulturarvsstyrelsen.

|}

Se også 
 Fredede bygninger i Bornholms Regionskommune

Kilder og eksterne henvisninger 
 Kommuneatlas Bornholm.

Bornholms Regionskommune (L-R)
Bornholms Regionskommune
WikiProjekt Wiki Loves Monuments
Fredede fortidsminder i Guldborgsund Kommune (P-Å)

Denne liste over fredede fortidsminder i Guldborgsund Kommune viser alle fredede fortidsminder i Guldborgsund Kommune med begyndelsesbogstaverne fra P til Å. Listen bygger på data fra Kulturarvsstyrelsen.

P, S, V

A 

|}

S 

|}

V 

|}

Se også 
 Fredede fortidsminder i Guldborgsund Kommune A-O
 Se også Fredede fortidsminder på Danmarks søterritorium for fortidsminder i vandet ud for kommunens kyst.
 Fredede bygninger i Guldborgsund Kommune

Kilder og eksterne henvisninger 

Guldborgsund Kommune (P-Å)
Guldborgsund Kommune
WikiProjekt Wiki Loves Monuments
Fredede fortidsminder i Thisted Kommune (S-Å)

Denne liste over fredede fortidsminder i Thisted Kommune viser alle fredede fortidsminder i Thisted Kommune med begyndelsesbogstaverne fra S til Å. Listen bygger på data fra Kulturarvsstyrelsen.

|}

Se også 
 Fredede fortidsminder i Thisted Kommune A-R
 Se også Fredede fortidsminder på Danmarks søterritorium for fortidsminder i vandet ud for kommunens kyst.
 Fredede bygninger i Thisted Kommune

Kilder og eksterne henvisninger 

Thisted Kommune (S-Å)
Thisted Kommune
WikiProjekt Wiki Loves Monuments
Fabian Picardo

Fabian Picardo (født 18. februar 1972 i Gibraltar) er en gibraltarsk politiker og advokat, der siden 2011 har været Gibraltars førsteminister.

Picardo blev i april 2011 valgt som ny formand for Gibraltars Socialistiske Arbejderparti (GSLP), hvor han efterfulgte Joe Bossano, der havde været partiets leder i 33 år. I december samme år overtog han førsteministerposten fra Peter Caruana.

Picardo er født og opvokset i Gibraltar, og i 1993 tog han eksamen i retsvidenskab fra Oxford Universitet. Efter dette gik han på Inns of Court School of Law i London og blev udnævnt til advokat i 1994. 

Den politiske løbebane for Picardo blev indledt, da han i 1991 var en af stifterne af Gibraltars Nationale Parti (nu Gibraltars Liberale Parti). Imidlertid forlod han dette parti i 2003 til fordel for GSLP, som han siden har været medlem af.

Noter 

Gibraltars førsteministre
Gibraltars førsteminister

Gibraltars førsteminister (engelsk: Chief Minister of Gibraltar) er lederen af det største parti i Gibraltars parlament og udpeges formelt set af Gibraltars guvernør som repræsentant for den britiske krone. Den fungerende førsteminister i Gibraltar er Fabian Picardo, som blev valgt til embedet 9. december 2011.

Førsteministrene i Gibraltar siden 1964 

 
Lister over regeringsledere
Gibraltar
Bergen Domkirke

Bergen Domkirke er en langkirke fra 1150 i Bergen, Hordaland fylke.

Kirken, der har 1.000 pladser, tilhørte under senmiddelalderen et franciskanerkonvent. Kirken brændte 1248, 1270 og atter 1463/64 og var i ruiner da den i 1537 blev domkirke. Den tidligere domkirken var Kristkirken på Holmen i Bergen, der blev revet i 1531.

Eksterne henvisninger 

 

Domkirke
Domkirker i Norge
Etableret i 1150
Spiral (matematik)

En spiral er en kurve spores ved et punkt bevæger sig langs en roterende linje.

Kurver
Isaak Jaglom

Isaak Moisejevitch Jaglom (russisk: Исаак Моисеевич Яглом) (født 6. marts 1921 i Kharkiv, død 17. april 1988 i Moskva) var en sovjetisk matematiker, der er kendt for sine lærebøger.

Matematikere fra Rusland
Personer fra Sovjetunionen
Karl Heinrich Koch

Karl Heinrich Emil Koch (født 6. juni 1809 i Ettersburg ved Weimar, død 25. maj 1879 i Berlin) var en tysk botaniker.

Koch var professor i botanik i Jena og Berlin. Han var væsentlig systematiker og særlig kendt for sine studier af europæiske, asiatiske og nordamerikanske træer og buske fra det ikke tropiske klima. Hans hovedværk er: Dendrologie, Bäume, Sträucher und Halbsträucher, welche in Mittel- und Nordeuropa kultiviert werden (1869).

Kilder 

 

Botanikere fra Tyskland
Ansatte ved Jena Universitet
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1800-tallet
Personer fra Weimar
K-pop

K-pop (, et akronym for "Korean pop",  kajo) er en musikgenre der opstod i Sydkorea og som inddrager elementer fra dansemusik, elektropop, hiphop og nutidig rhythm'n'blues.

Ifølge en journalist fra den amerikanske musikmagasin Rolling Stone, K-pop er "en blanding af trendy vestlig musik og høj-energi japansk pop" (J-pop), "der jager lytternes hoveder med iørefaldende gentagne frase, undertiden på engelsk". K-pop "omfatter en fusion af stilarter med både sang og rap. Der lægges særlig vægt på forestillinger og stærke visuelle effekter."

K-pop er ikke kun musik, K-pop er blevet en subkultur, der er populær blandt unge mennesker over hele verden. Takket være internettet og tilgængeligheden af digitalt indhold, har K-pop fået en meget bred målgruppe over hele verden.

Udvalgte k-pop-musikere 

 2NE1
 A.C.E
 Ailee
 ALi
 Astro
 Ateez
 Baek Ji Young
 Big Bang
 Blackpink
 BTS (Bangtan Sonyeondan)
 BoA
 Boohwal
 Davichi
 Day6
 Exo (band)
 Kang Min Kyung
 Kard
 Lee Hae Ri
 Girl's Day
 Girls' Generation
 Goo Hara
 GOT7
 JYJ
 Kara
 Kim Jong-hyun
 LOONA
 Mamamoo
 Melody Day
 Monsta X
 NU'EST
 Park Hyoshin
 Park Ki Young
 PSY
 Red Velvet
 Seventeen
 SHINee
 Sohyang
 Son Seung Yeon
 Song So Hee
 Son Woo
 SS501
 Super Junior
 Sweet Sorrow
 T-ara
 The Rose
 Tomorrow By Together
 TVXQ
 Twice
 Wayv
 Wonder Girls
 Yangpa
 Stray kids

Se også 
 J-pop
 Gangnam Style
 Mblaq
 4Minute

Kilder

Eksterne henvisninger 
 
 K-POP Official YouTube Channel
 Hitliste Billboard Korea K-Pop Hot 100

Musikgenrer
Popmusik
Musik fra Sydkorea
On the Shoulders of Giants (bog)

On the Shoulders of Giants () er en samling af videnskabelige tekster redigeret- og kommenteret af den britiske teoretiske fysiker Stephen Hawking. Bogen blev udgivet af Running Press in 2002. Bogen indeholder tekst af Isaac Newton, Albert Einstein, Galileo Galilei, Johannes Kepler, og Nicolaus Copernicus.

Kilder

Litteratur i 2002
Litteratur fra Storbritannien
Ernst Hufschmid

Ernst Hufschmid kan henvise til:

 Ernst Hufschmid (håndboldspiller) (1910–?), schweizisk håndboldspiller
 Ernst Hufschmid (fodboldspiller) (1913–2001), schweizisk fodboldspiller
Center for Boligsocial Udvikling

Center for Boligsocial Udvikling har eksisteret siden 2009 og er en selvejende institution, hvis overordnede formål er at undersøge effekten af sociale indsatser i udsatte boligområder. Centeret indsamler erfaringer fra boligsociale indsatser i Danmark og yder rådgivning indenfor det boligsociale område.

Centeret har et et årligt budget på 10 millioner kroner, og finansieres ligeligt af Landsbyggefonden og Udlændinge-, Integrations- og Boligministeriet.

Eksterne kilder og henvisninger 
 Centrets websted
Centrets brugerundersøgelse 2011

Boligpolitik